اینسانین نورمال بدن ایستی‌لیگی

اینسانین نورمال بدن ایستی‌لیگی عومومیتله ایکی اۆصول ایله قیمتلندیریلیر. بیرینجی اۆصول اولان اورال یول (دیلین آلتین‌دان) ایله اؤلچولدویون‌ده ۳۶.۸ ± ۰.۴ دئرئجدیر.ایکینجی اۆصول اولان  داخیلی بؤلگه‌لر گؤت، واگینال یوللا اؤلچولدویون‌ده ایسه ۳۷.۰ درجه اولاراق چیکماکتادیر. بو اؤلچمه‌لر اسناسیندا آدامین یاشی، جینسی، ساغلام‌لیق وضعیتی، آرتیما باجاریغی، اؤلچو ائدیله‌ن یئرین بؤلگه‌سی ، گونون هان‌سی ساعتین‌دا ائتدیی، آدامین آییق و یا هوش‌سوز اولما وضعیتی، آدامین فعالیّت وضعیتی (حرکت‌لی‌لیک) و رومانتیک وضعیتی بدن شواسینین دییشمه‌سینه سبب اولماق‌دادیر.  رجتال یا دا واگینال اؤلچمه‌لر بدنین ایچین‌دن گلدیی اۆچون اورال یوللا آپاریلان حسابلامالارا گؤره داها ایستی‌دیر، حتی اورال یول ایله ائدیله‌ن ایستی‌لیک اؤلچوملری ده دری اۆستون‌دن ائدیله‌ن اؤلچمه‌لر ده داها یوکسک چیخماق‌دادیر. [ همچینین کرسلو آلتی و قولاق‌دان ائدیله‌ن اؤلچوملرده فرق‌لی ایستی‌لیکلری دا گؤسترمک‌ده‌دیر.

600px|بندانگشتی|اینسانین نورمال بدن ایستی‌لیگی
چوخسای‌لی آراشتیرمالارا اساساً، معلوم اولدو کی، اینسانلارین اکثریتینین اورتا نورمال حرارتی ۳۶،۶۰درجه یوخ - ۳۷،۰۰درجه -دیر.
بون‌دان علاوه نورمال بدن حرارتی آیری-آیری اینسانلاردا فیزیولوژی وضعیتین‌دن، گونون ساعتین‌دان، فیزیکی گرگین‌لیک‌دن، اورقانیزمین هورمونال وضعیتین‌دن و بعضی اطراف موحیط عامللرین‌دن وابسته اولاراق چوخ دییشیلیر (۳۵،۵۰درجه -دن ۳۷، ۵۰درجه -دک).
ساغلام اینسانلارین بدن حرارتی گون عرضینده تخمیناً ۰،۵۰درجه دییشیلیر. بئله کی، ان آشاغی حرارت گؤستریجی‌سی سحر ۴.۰۰-۶.۰۰ راده‌لری آراسیندا ، ان یوکسک ایسه ۱۶.۰۰ - ۲۰.۰۰ راده‌لری آراسیندا  قئید ائدیلیر. بئله‌لیکله، آخشام حرارتین یوکسلمه‌سی باره‌ده شیکایتلرین چوخ واخت اساس‌سیزدیر، بو ساده‌جه بدن حرارتینین فیزیولوژی آرتماسی ایله علاقه‌لی‌دیر.
قادینلاردا حرارت منستروال دؤورونون فازالارینا اویغون اولاراق دییشیلیر. بئله کی، اووولیاسییا گونو و اووولیاسییا گونون‌دن سونرا قادینلاردا بدن حرارتی بیر قدر قالخاراق مئنسترواسییایا یاخین دوشور.
بون‌دان علاوه اینسان بدنینین حرارتی یئمک‌دن، سیگار چکمک‌دن، ایسترسدن سونرا قالخا بیلر. بو سبب‌دن هئچ زامان فوری ییئجئک قبولون‌دان و ایسترئس‌دن سونرا حرارتی اؤلچمیین - نتیجه سهو اوْلاجاق.
اوشاقلاردا ۳۷،۵۰درجه قدر اولان حرارت هئچ بیر دیگر نوخوشلوق علامتلری اولمادیق‌دا نورمال ساییلیر. حددن آرتیق ایستی گئیین‌دیریله‌ن اوشاق‌دا حرارت چوخ یوکسک رقه‌ملره قالخا بیلر، حتی ۴۰۰درجه -دک. اوشاق چوخ حرکت ائتدیک‌ده ده بدن حرارتی یوک‌سه‌له بیلر. 
یاش‌لی اینسانلاردا حرارتین یوکسلمه‌سی جاوانلارلا مؤ قایسه‌ده داها آز حاللاردا تصادف ائدیلیر.
بعضی تام ساغلام اینسانلاردا، خصوصاً قادینلاردا، هئچ بیر نوخوشلوق‌ علامتی اولمادان حرارتین داوام‌لی قالخماسی مۆشاهیده اولونور (۳۷،۵۰درجه -دن ۳۸،۰۰درجه -دک).
هیپرترمییا (حرارتین حقیقی قالخماسی) ۳۸،۵۰درجه ساییلیر.
اینسانین حرارتینی تعیین ائتدیک‌ده یوخاری‌دا سادالانان فردی خصوصیتلری نظره آلماق لازیم‌دیر. بئله کی، یاش‌لی اینسان‌دا ساعت ۶.۰۰-دا اؤلچوله‌ن حرارت ۳۷،۵۰درجه -دیرسه بو هر هان‌سی بیر نوخوشلوق‌ و یا پاتولوژی حالین علامتی کیمی ساییلا بیلر. و یا، عکسینه، جاوان اینسان‌دا ساعت ۱۸.۰۰-دا اؤلچوله‌ن حرارت ۳۷،۵۰درجه -دیرسه، بو نورما واریانتی کیمی ساییلا بیلر.
سوبفیبریل حرارت ۳۷،۵۰درجه -دن ۳۸،۳۰درجه -دک اولان حرارت‌دیر. بعضی حاللاردا سوبفئبریل حرارت مۆختلیف  عفونت و س. نوخوشلوقلرین علامتی کیمی میدانا چیخیر. بعضاً ایسه بئله حرارت هئچ بیر نوخوشلوقله باغلی اولمایاراق نورمال حرارتین پارافیزیولوژی واریانتی ساییلیر. حرارتین بئله قالخماسی هئچ بیر سببی اولمادان ایللرله داوام ائده بیلر.
بئله وضعیت جاوان آستنیک تیپ‌لی باش آغریلارینا و وئقئتاتیو دیستونییایا مئیل‌لی اولان قادینلارا خاص‌دیر. لاکین بعضاً جاوان کیشیلرده و اوشاقلاردا دا تصادف ائدیلیر. بو حال تئز-تئز نئوروزلار، یوخوسوزلوق، ضعیف‌لی‌لیک، قارین و دؤش ناحییه‌لرین‌ده آغریلارلا مۆشاهیده اولونور. عادت اولونموش هیپرترمیا دیاقنوزو یالنیز اوزون مدت عرضینده خسته‌یه نظارت ائتدیک‌دن سونرا قویولا بیلر.
سوبفبریل حرارتین سببی ایسترس و سایکولوژی گرگین‌لیک ده اولا بیلر. بونا "پسیخوقن حرارت" دئییلیر. پسیخوقن حرارت بو کیمی نیشانلارلا مۆشاهیده اولونور: عمومی احوال-روحیّه‌نین پیس اولماسی، تنگنفس‌لیک، باشگیجلله‌نمه‌لر.
هر اینسانین اؤز نورمال حرارتینی بیلمیی چوخ واجیب‌دیر. حرارتی گونورتا ساعتلارین‌دا ییئجئک قبولون‌دان بیر مدت کئچدیک‌دن سونرا ساکیت وضعیت‌ده اؤلچمک لازیم‌دیر.

قایناقلار

بؤلمه:طیب